
RAZLOG DONOŠENJA 
	Pravilnik o provedbi postupaka jednostavne nabave robe, radova i usluga donosi se radi usklađivanja s odredbama Zakona o izmjenama i dopunama Zakona o javnoj nabavi („Narodne novine“, broj 48/26), kojima su izmijenjena pravila provedbe postupaka jednostavne nabave.
Novim Pravilnikom uređuju se pravila, uvjeti i način provedbe postupaka jednostavne nabave robe, radova i usluga Grada Đurđevca, uz primjenu načela javne nabave te osiguravanje transparentnog, učinkovitog i ekonomičnog trošenja proračunskih sredstava.
Pravilnikom se posebno uređuju:
· vrijednosni pragovi jednostavne nabave, 
· način provedbe postupaka jednostavne nabave prema procijenjenoj vrijednosti nabave, 
· provedba postupaka putem modula jednostavne nabave Elektroničkog oglasnika javne nabave Republike Hrvatske (EOJN RH), 
· sadržaj poziva na dostavu ponuda, 
· komunikacija s gospodarskim subjektima, 
· pregled i ocjena ponuda, 
· donošenje odluke o odabiru ili poništenju, 
· mogućnost izjavljivanja prigovora, 
· sklapanje ugovora te kontrola njegova izvršenja. 
Donošenjem novog Pravilnika osigurava se usklađenost s važećim zakonodavnim okvirom, učinkovita provedba postupaka jednostavne nabave, veća transparentnost te jednako postupanje prema svim gospodarskim subjektima.

PRAVNI TEMELJ
· Zakon o javnoj nabavi („Narodne novine“, broj 120/16, 114/22 i 48/26) 
· Statut Grada Đurđevca 




Pozivamo predstavnike zainteresirane javnosti da najkasnije do 12. kolovoza 2026. godine dostave svoje komentare na nacrt Pravilnika putem OBRASCA za savjetovanja na e-mail: grad@djurdjevac.hr

Po završetku savjetovanja, svi pristigli prijedlozi bit će javno dostupni na internetskoj stranici Grada Đurđevca te priloženi uz prijedlog akta o kojem će raspravljati Gradsko vijeće Grada Đurđevca.  

Ako ne želite da Vaš prijedlog bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Pravilnika.

Napomena:
Sukladno Općoj uredbi o zaštiti podataka (EU) 2016/679 osobni podaci koristit će se isključivo u svrhu provedbe savjetovanja sa zainteresiranom javnošću. Anonimni, uvredljivi ili sadržajno nepovezani komentari neće se razmatrati niti objavljivati.
